pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.และ รมว.กห. ให้การต้อนรับการเข้าเยี่ยมคารวะของ ออท.กัมพูชา/ไทย เนื่องในโอกาสพ้นจากตำแหน่ง
วันจันทร์ที่ 24 ธันวาคม 2561
รอง นรม.และ รมว.กห. ให้การต้อนรับการเข้าเยี่ยมคารวะของ ออท.กัมพูชา/ไทย เนื่องในโอกาสพ้นจากตําแหน่ง
​เมื่อ 24 ธ.ค.61 พล.อ.ประวิตร วงษ์สุวรรณ รอง นรม. และ รมว.กห.ให้การต้อนรับการเยี่ยมคารวะของ ฯพณฯ นายลง วิซาโล (H.E. Mr. Long Visalo) ออท.กัมพูชา/ไทย พร้อมคณะ เนื่องในโอกาสพ้นจากตําแหน่ง ณ ศาลาว่าการกลาโหม
พล.อ.ประวิตร ได้กล่าวขอบคุณ ฯพณฯ นายลง วิซาโล ที่ปฏิบัติหน้าที่ด้วยความตั้งใจด้วยดี ตลอดปีกว่า
ที่ผ่านมา มีบทบาทสําคัญยิ่งในการส่งเสริมความสัมพันธ์ไทย – กัมพูชา ในฐานะเป็นเพื่อนบ้านที่ดี ส่งผลให้ประเทศ
ทั้งสองมีความร่วมมือทั้งกองทัพและประชาชนอย่างใกล้ชิด และขอให้ท่านประสบความสําเร็จในการทําหน้าที่ตําแหน่งใหม่เพื่อพัฒนาความสัมพันธ์อันดีของประเทศทั้งสองให้มีความแน่นแฟ้นยิ่งขึ้น
ฯพณฯ นาย ลง วิซาโล ได้กล่าว แสดงความขอบคุณสําหรับการต้อนรับและชื่นชม รัฐบาลไทยตลอดจนประชาชนคนไทย ในระหว่างการปฏิบัติหน้าที่ ออท.กัมพูชา/ไทย ด้วยความราบรื่นเป็นมิตรที่ดีต่อกัน และพร้อมที่จะสนับสนุนส่งเสริมความสัมพันธ์ให้เพิ่มมากขึ้นต่อไป
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอินเดียประจำประเทศไทยเข้าเยี่ยมคารวะนายกรัฐมนตรี เพื่ออำลาในโอกาสพ้นจากหน้าที่
วันอังคารที่ 14 สิงหาคม 2561
เอกอัครราชทูตสาธารณรัฐอินเดียประจําประเทศไทยเข้าเยี่ยมคารวะนายกรัฐมนตรี เพื่ออําลาในโอกาสพ้นจากหน้าที่
เอกอัครราชทูตสาธารณรัฐอินเดียประจําประเทศไทยเข้าเยี่ยมคารวะนายกรัฐมนตรี เพื่ออําลาในโอกาสพ้นจากหน้าที่
วันนี้ (14 ส.ค. 2561) เวลา 15.30 น. นายภควันต สิงห พิศโนอี (H.E. Mr. Bhagwant Singh Bishnoi) เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญของการหารือ ดังนี้
นายกรัฐมนตรีกล่าวยินดีที่ได้พบในโอกาสที่เอกอัครราชทูตอินเดียฯ พ้นจากหน้าที่ และขอบคุณที่ส่งเสริมความสัมพันธ์ไทย - อินเดีย มาตลอดช่วงเวลาที่ปฏิบัติหน้าที่ในไทย พร้อมอวยพรให้เอกอัครราชทูตอินเดียฯ เดินทางกลับประเทศโดยสวัสดิภาพ ประสบความสําเร็จในสิ่งที่ตั้งใจและปรารถนาทุกประการ และหวังว่า เอกอัครราชทูตอินเดียฯ ที่แม้จะครบวาระประจําการและเกษียณราชการ จะยังคงบทบาทเป็นกําลังสําคัญของรัฐบาลอินเดียต่อไป
เอกอัครราชทูตอินเดียฯ กล่าวแสดงความยินดีที่รัฐบาลประสบความสําเร็จในการช่วยเหลือทีมนักฟุตบอลเยาวชนหมูป่าอะคาเดมี ซึ่งนายนเรนทร โมที นายกรัฐมนตรีอินเดีย ได้กล่าวในรายการวิทยุออกอากาศทั่วประเทศอินเดีย โดยได้ชื่นชมรัฐบาลในการรับมือกับภารกิจที่ยากลําบากอย่างมีประสิทธิภาพ การมีส่วนร่วมของทุกภาคส่วน และการทํางานเป็นทีม นับเป็นแบบอย่างที่น่ายกย่องและชื่นชม โอกาสนี้ เอกอัครราชทูตอินเดียฯ ได้กล่าวขอบคุณรัฐบาลและประชาชนชาวไทยที่ต้อนรับอย่างอบอุ่นและให้ความร่วมมือมาตลอดช่วงที่ดํารงตําแหน่ง พร้อมแสดงความยินดีที่ความสัมพันธ์ของไทย - อินเดีย เป็นไปด้วยความราบรื่นและความร่วมมือด้านการค้า การลงทุน การศึกษา ความมั่นคง และการท่องเที่ยว ระหว่างสองฝ่ายมีแนวโน้มเพิ่มขึ้นอย่างต่อเนื่อง นอกจากนี้ อินเดียยังมองไทยในฐานะประเทศที่มีบทบาทสําคัญในการเชื่อมโยงระหว่างเอเชียใต้และเอเชียตะวันออกเฉียงใต้
นายกรัฐมนตรีและเอกอัครราชทูตอินเดียฯ ต่างยินดีที่ทั้งสองฝ่ายมีความร่วมมือด้านความมั่นคงที่ใกล้ชิด ซึ่งนายกรัฐมนตรียินดีที่รัฐมนตรีว่าการกระทรวงกลาโหมอินเดียจะเดินทางเยือนไทยในช่วงสิ้นเดือนสิงหาคม 2561 ซึ่งจะเป็นโอกาสที่ทั้งสองฝ่ายจะได้หารือความร่วมมือด้านความมั่นคงและผลักดันความร่วมมือด้านความมั่นคงระหว่างสองฝ่ายให้เกิดผลเป็นรูปธรรมมากยิ่งขึ้น โดยเฉพาะความร่วมมือความมั่นคงทางทะเล
สําหรับความร่วมมือในระดับพหุภาคี นายกรัฐมนตรีกล่าวว่า ไทยยินดีที่จะได้ทําหน้าที่ประเทศผู้ประสานงานความสัมพันธ์อาเซียน - อินเดีย ในช่วง 3 ปี ต่อจากนี้ โดยมุ่งมั่นที่จะขับเคลื่อนและยกระดับหุ้นส่วนทางยุทธศาสตร์อาเซียน - อินเดียในทุกมิติ และในวาระที่ไทยจะเป็นประธานอาเซียนในปี 2562 ไทยจะเสริมสร้างความร่วมมือระหว่างอาเซียนกับมิตรประเทศให้ใกล้ชิดมากยิ่งขึ้น ด้านเอกอัครราชทูตอินเดียฯ ยินดีที่นายกรัฐมนตรีตอบรับเข้าร่วมการประชุม BIMSTEC ที่เนปาล และกล่าวชื่นชมบทบาทของไทยในกรอบ BIMSTEC
รัฐบาลไทย-ข่าวทำเนียบรัฐบาล-เยี่ยมครูหลังกำแพง
วันพุธที่ 14 สิงหาคม 2562
เยี่ยมครูหลังกําแพง
นางกนกวรรณ วิลาวัลย์ รมช.ศึกษาธิการ เดินทางไปเยี่ยมชมการจัดการศึกษาสําหรับผู้ต้องขัง เรือนจํากลางบางขวาง จ.นนทบุรี
เมื่อวันศุกร์ที่ 9 สิงหาคม 2562 เวลา 10.40 น. นางกนกวรรณ วิลาวัลย์ รมช.ศึกษาธิการ เดินทางไปเยี่ยมชมการจัดการศึกษาสําหรับผู้ต้องขัง เรือนจํากลางบางขวาง จ.นนทบุรี
พ.ต.อ.ณรัชต์ เศวตนันทน์ อธิบดีกรมราชทัณฑ์ กล่าวต้อนรับและรายงานตอนหนึ่งว่า ได้ดําเนินการจัดการศึกษาสําหรับผู้ต้องขังในเรือนจํากลางบางขวาง บนความร่วมมือกับสํานักงาน กศน. ตั้งแต่การศึกษาขั้นพื้นฐาน และการศึกษาต่อเนื่อง เพื่อสร้างความรู้เป็นประทีปส่องทาง พร้อมสร้างทักษะพัฒนาอาชีพ ช่วยให้มีงานทําหลังจากพ้นโทษออกไป นอกจากนี้ ยังจัดกิจกรรมยกระดับและฟื้นฟูจิตใจในหลายส่วน อาทิ กิจกรรมรู้หนังสือ ห้องสมุดพร้อมปัญญา ตามแนวพระราชดําริ สมเด็จพระเทพรัตนราชสุดาฯ สยามบรมราชกุมารี กิจกรรมเจริญสติปัญญา ฯลฯ ซึ่งหวังว่าจะเป็นส่วนหนึ่งในการสร้างความตระหนักรู้และทัศนคติเชิงบวก ที่จะช่วยป้องกันปัญหาการทําผิดซ้ําอีก
รมช.ศึกษาธิการ กล่าวภายหลังเยี่ยมชมการจัดการเรียนการสอนว่า ต้องยอมรับว่าการจัดการศึกษาของ กศน. ที่มีการบูรณาการร่วมกับกรมราชทัณฑ์และครูหลังกําแพง เป็นเบื้องหลังความสําเร็จในการสร้างงาน สร้างอาชีพให้กับผู้ต้องขัง และช่วยคืนคนดีกลับสู่สังคมมาอย่างต่อเนื่อง
ซึ่งสํานักงาน กศน. กระทรวงศึกษาธิการ มุ่งจัดการศึกษาตอบโจทย์ยุทธศาสตร์ชาติ และนโยบายของรัฐบาล โดย "จะไม่ทิ้งคนไทยคนใดไว้ข้างหลัง จะพยายามดูแลให้ได้รับการศึกษาเรียนรู้อย่างทั่วถึง" และหากมีสิ่งใดที่สํานักงาน กศน. จะสามารถช่วยเพิ่มประสิทธิภาพในการจัดการศึกษาได้ก็จะสนับสนุนอย่างเต็มที่ โดยเฉพาะช่องทางการค้าขายออนไลน์ เพื่อส่งเสริมรายได้จากผลงานหรือผลิตภัณฑ์ต่าง ๆ ตลอดจนสนับสนุนอุปกรณ์สําหรับการฝึกอาชีพด้วย
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-​นายกรัฐมนตรี ยืนยัน ยังไม่ตัดสินใจประกาศเคอร์ฟิว 24 ชม. ขอรอฟังประกาศอย่าเชื่อข่าวปลอม
วันจันทร์ที่ 6 เมษายน 2563
​นายกรัฐมนตรี ยืนยัน ยังไม่ตัดสินใจประกาศเคอร์ฟิว 24 ชม. ขอรอฟังประกาศอย่าเชื่อข่าวปลอม
​นายกรัฐมนตรี ยืนยัน ยังไม่ตัดสินใจประกาศเคอร์ฟิว 24 ชม. ขอรอฟังประกาศอย่าเชื่อข่าวปลอม
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ระบุว่าตามที่ได้มีการส่งข้อความระบุว่า ให้เตรียมพร้อม รัฐบาลจะประกาศเคอร์ฟิว 24 ชั่วโมง ตั้งแต่วันที่ 10 เมษายน 2563 นั้น พล.อ.ประยุทธ์ จันทร์โอชา นายกรัฐมนตรี ยืนยันว่า ยังไม่มีการประกาศใดๆ เป็นเพียง ข่าวปลอม อย่างไรก็ดี รัฐบาลจําเป็นต้องเตรียมแผนล่วงหน้าหากสถานการณ์ยังไม่ดีขึ้น เพื่อรับมือกับ โควิด19 อย่างดีที่สุด
โดยนายกรัฐมนตรี ยืนยันว่า “ยังไม่ได้ตัดสินใจอะไร แต่นายกรัฐมนตรี ต้องเตรียมการมีแผนล่วงหน้า ในเชิงรุก ทุกอย่างคือแผน เมื่อถึงกําหนดเวลาที่จะ ปฏิบัติ คือ คําสั่ง เป็นข้อกําหนด ที่จะประกาศออกมาอย่างเป็นทางการ ขณะนี้ถือว่า เป็นข่าวปลอม”
ทั้งนี้ ขอให้ประชาชนรอฟังการประกาศจากทางการ จากรัฐบาลและ จาก ศบค. รวมทั้งปฏิบัติตามข้อกําหนดที่ได้ประกาศแล้วอย่างเคร่งครัด
รัฐบาลไทย-ข่าวทำเนียบรัฐบาล-ก. แรงงาน เร่งช่วยลูกจ้างโรงงานจิวเวลรี่ จ.จันทบุรี
วันพุธที่ 28 พฤศจิกายน 2561
ก. แรงงาน เร่งช่วยลูกจ้างโรงงานจิวเวลรี่ จ.จันทบุรี
กระทรวงแรงงาน เร่งช่วยเหลือลูกจ้างโรงงานจิวเวลรี่ จังหวัดจันทบุรี ที่ถูกเลิกจ้างส่งเจ้าหน้าที่เข้าชี้แจงสิทธิประโยชน์และรับคําร้องลูกจ้างแล้วกว่า 600 คน เตรียมออกคําสั่งให้ลูกจ้างได้รับสิทธิประโยชน์ตามกฎหมายโดยเร็ว
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน เปิดเผยถึงการให้ความช่วยเหลือลูกจ้างของบริษัท บริษัท พี ดับบลิว เค จิวเวลรี่ จํากัด ประกอบกิจการผลิตและส่งออกเครื่องประดับอัญมณี จังหวัดจันทบุรี ที่ถูกเลิกจ้างว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มีความห่วงใยในเรื่องดังกล่าว ได้สั่งการให้ กสร.ดําเนินการให้ความช่วยเหลือให้ลูกจ้างได้รับสิทธิประโยชน์ตามกฎหมายโดยเร็ว ทั้งนี้พนักงานตรวจแรงงานสํานักงานสวัสดิการและคุ้มครองแรงงานจังหวัดจันทบุรี ได้ร่วมกับหน่วยงานในสังกัดกระทรวงแรงงาน และหน่วยงานที่เกี่ยวข้องชี้แจงข้อกฎหมาย แนวทางการดําเนินการให้ความช่วยเหลือ รวมทั้งสิทธิประโยชน์ตามกฎหมาย เช่นเงินทดแทนกรณีถูกเลิกจ้าง สิทธิขอรับเงินช่วยเหลือจากกองทุนสงเคราะห์ลูกจ้าง ตําแหน่งงานว่าง ซึ่งจะเป็นการบรรเทาความเดือดร้อนในเบื้องต้นให้กับลูกจ้าง
นายทศพล กล่าวต่อว่า พนักงานตรวจแรงงานได้ดําเนินการรับคําร้องกรณีสิทธิประโยชน์เกี่ยวกับค่าจ้าง ค่าจ้างแทนการบอกล่าวล่วงหน้า ค่าชดเชย และสิทธิประโยชน์อื่น ตั้งแต่วันที่ 26 พฤศจิกายนที่ผ่านมา ซึ่งขณะนี้ได้รับคําร้องจากลูกจ้างแล้วจํานวน 610 คน และจะเร่งดําเนินการตามกฎหมายเพื่อให้ลูกจ้างได้รับสิทธิประโยชน์โดยเร็ว
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องจากชาวบ้านในตำบลปากน้ำสิชล อำเภอสิชล จังหวัดนครศรีธรรมราช กรณีถูกนายทุนออกเอกสารสิทธิทับซ้อน
วันอังคารที่ 11 กันยายน 2561
กระทรวงยุติธรรม รับเรื่องจากชาวบ้านในตําบลปากน้ําสิชล อําเภอสิชล จังหวัดนครศรีธรรมราช กรณีถูกนายทุนออกเอกสารสิทธิทับซ้อน
กระทรวงยุติธรรม รับเรื่องจากชาวบ้านในตําบลปากน้ําสิชล อําเภอสิชล จังหวัดนครศรีธรรมราช กรณีถูกนายทุนออกเอกสารสิทธิทับซ้อน
ในวันอังคารที่ ๑๑ กันยายน ๒๕๖๑ เวลา ๑๑.๐๐ น.
ณ บริเวณหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากนายพรศักดิ์ พูลสวัสดิ์ ผู้ใหญ่บ้าน ม.3 ต.สิชล อําเภอสิชล จังหวัดนครศรีธรรมราช
พร้อมด้วยชาวบ้านในพื้นที่ที่มีปัญหาการบุกรุกที่ป่าชายเลน บริเวณพื้นที่บ้านในลุ่ม-ในไร่
ตําบลปากน้ําสิชล อําเภอสิชล จังหวัดนครศรีธรรมราช
เพื่อขอให้กระทรวงยุติธรรม โดยกรมสอบสวนคดีพิเศษ เข้าไปสืบสวนสอบสวนเพิ่มเติม
จากการที่ทางทหาร และกรมที่ดินได้แปรภาพถ่ายเรียบร้อย
เพื่อใช้เป็นข้อมูลประกอบการพิจารณาในศาลฎีกาต่อไป
ทั้งนี้ กรณีดังกล่าว ชาวบ้านจํานวนกว่า ๗๕ ครัวเรือน ๓๐๐ คน
ซึ่งอาศัยอยู่บนพื้นที่ป่าชายเลนบริเวณพื้นที่บ้านในลุ่ม-ในไร่
ตําบลปากน้ําสิชล อําเภอสิชล จังหวัดนครศรีธรรมราช
มาตั้งแต่ประมาณปี ๒๕๑๕ จนถึงปัจจุบัน ถูกนายทุนออกเอกสารสิทธิทับพื้นที่ป่าชายเลน
โดยชาวบ้านได้เคยไปร้องเรียนสํานักนายกรัฐมนตรี และได้มีคําสั่งให้กองทัพภาคที่ ๔
ดําเนินการตรวจสอบข้อเท็จจริง และได้ดําเนินการนําเข้าสู่กระบวนการแก้ไขปัญหาการบุกรุกที่ของรัฐ
โดยคณะอนุกรรมการแก้ไขปัญหาการบุกรุกที่ดินของรัฐ (กบร.) จังหวัดนครศรีธรรมราช
แต่นายทุนพยายามขัดขวางกระบวนการไม่ให้มีการดําเนินการไปสู่การแปรภาพถ่ายทางอากาศ
แต่อย่างไรก็ตามทางทหาร และกรมที่ดินได้แปรภาพถ่ายเรียบร้อยแล้ว ผลปรากฏว่านายทุนออกเอกสารสิทธิทับพื้นที่ป่าชายเลนโดยสภาพ โดยใช้ สค.๑ บวม ปัจจุบันชาวบ้านในพื้นที่ถูกนายทุนขับไล่ราษฎร
ออกจากพื้นที่โดยได้เริ่มทยอยฟ้องชาวบ้านไปเรื่อย ๆ
และศาลพิพากษาชั้นต้นมีคําพิพากษาให้ชาวบ้านมีความผิด ขณะนี้อยู่ระหว่างอุทธรณ์
รองปลัดกระทรวงยุติธรรม และโฆษกกระทรวงยุติธรรม กล่าวว่า
กรณีดังกล่าวกรมสอบสวนคดีพิเศษจะเข้าไปตรวจสอบข้อเท็จจริง
เพื่อนําหลักฐานมาใช้ประกอบคู่ขนานกับหน่วยงานความมั่นคง ส่วนกรณีที่ชาวบ้านถูกฟ้องดําเนินคดี
กองทุนยุติธรรมจะพิจารณาให้ความช่วยเหลือในส่วนของค่าปล่อยตัวชั่วคราว หรือค่าทนายความต่อไป
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม จัดการสัมมนาเชิงปฏิบัติการ "การเสริมสร้างวัฒนธรรม การทำงานที่ดี มีประสิทธิภาพ และพัฒนาความร่วมมือ"
วันจันทร์ที่ 23 กันยายน 2562
สํานักงานปลัดกระทรวงอุตสาหกรรม จัดการสัมมนาเชิงปฏิบัติการ "การเสริมสร้างวัฒนธรรม การทํางานที่ดี มีประสิทธิภาพ และพัฒนาความร่วมมือ"
สํานักงานปลัดกระทรวงอุตสาหกรรม จัดการสัมมนาเชิงปฏิบัติการ "การเสริมสร้างวัฒนธรรม การทํางานที่ดี มีประสิทธิภาพ และพัฒนาความร่วมมือ" ณ โรงแรมแอมบาสซาเดอร์ ซิตี้ จอมเทียน จังหวัดชลบุรี
21 กันยายน 2562 สํานักงานปลัดกระทรวงอุตสาหกรรม จัดการสัมมนาเชิงปฏิบัติการ "การเสริมสร้างวัฒนธรรม การทํางานที่ดี มีประสิทธิภาพ และพัฒนาความร่วมมือ" ซึ่งมีกิจกรรมการสร้างการทํางานเป็นทีมที่มีประสิทธิภาพสูง โดยมีข้าราชการและเจ้าหน้าที่จากส่วนกลางและส่วนภูมิภาค ร่วมกิจกรรม ณ โรงแรมแอมบาสซาเดอร์ ซิตี้ จอมเทียน จังหวัดชลบุรี
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ ๔/๒๕๖๓
วันอังคารที่ 26 พฤษภาคม 2563
“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ ๔/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๔/๒๕๖๓
ในวันจันทร์ที่ ๒๕ พฤษภาคม ๒๕๖๓ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๔/๒๕๖๓
เพื่อพิจารณาแผนปฏิบัติการ ๕ ปี (ในวาระแรก ปี พ.ศ. ๒๕๖๓ – ๒๕๖๕)
ให้สอดคคล้องกับประเด็นการประเมินที่ ก.พ.ร.กําหนด
รวมถึงเป็นการทบทวนผลการดําเนินงานขององค์การมหาชนให้สอดคล้องกับการปฏิบัติงาน
พร้อมทั้งพิจารณาร่างข้อบังคับสถาบันอนุญาโตตุลาการ
ว่าด้วยการระงับข้อพิพาทด้วยวิธีการระงับข้อพิพาททางออนไลน์ พ.ศ. ....
เพื่อเพิ่มประสิทธิภาพการดําเนินกิจการเกี่ยวกับการระงับข้อพิพาทโดยวิธีอนุญาโตตุลาการ
แก่ประชาชนทุกฝ่ายด้วยเป็นธรรม และความเท่าเทียม
รัฐบาลไทย-ข่าวทำเนียบรัฐบาล-9 วิถีชีวิตใหม่ห่างไกลโควิด-19
วันอังคารที่ 23 มิถุนายน 2563
9 วิถีชีวิตใหม่ห่างไกลโควิด-19
มีวิธีการอย่างไรบ้างนะ ??
รัฐบาลไทย-ข่าวทำเนียบรัฐบาล-ทส. ประชุมคณะกรรมการสงวนและคุ้มครองสัตว์ป่า ครั้งที่ 1/2562
วันเสาร์ที่ 7 ธันวาคม 2562
ทส. ประชุมคณะกรรมการสงวนและคุ้มครองสัตว์ป่า ครั้งที่ 1/2562
ทส. ประชุมคณะกรรมการสงวนและคุ้มครองสัตว์ป่า ครั้งที่ 1/2562
ทส. ประชุมคณะกรรมการสงวนและคุ้มครองสัตว์ป่า ครั้งที่ 1/2562
วานนี้ (6 ธันวาคม 2562) เวลา 15.00 น. ณ ห้องประชุม 20 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการสงวนและคุ้มครองสัตว์ป่า ครั้งที่ 1/2562 เพื่อรับทราบพระราชบัญญัติสงวนและคุ้มครองสัตว์ป่า พ.ศ. 2562  และพิจารณาร่างระเบียบกรมประมง ว่าด้วยการแจ้งการครอบครองสัตว์ป่าสงวนและซากสัตว์ป่าสงวน การออกใบอนุญาตครอบครองสัตว์ป่าสงวนชั่วคราว และการออกใบรับรองการครอบครองซากสัตว์ป่าสงวนสําหรับสัตว์ป่าสงวนชนิดวาฬบรูด้า (Balaenoptera edeni) วาฬโอมูระ (Balaenoptera omurai) เต่ามะเพื่อง (Dermochelys coriacea) และปลาฉลามวาฬ (Rhincodon typus) พ.ศ. ... โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูง ข้าราชการในสังกัดกระทรวงฯ เข้าร่วมประชุม
รัฐบาลไทย-ข่าวทำเนียบรัฐบาล-​กรมสวัสดิการและคุ้มครองแรงงาน รับรางวัล
วันศุกร์ที่ 9 กุมภาพันธ์ 2561
​กรมสวัสดิการและคุ้มครองแรงงาน รับรางวัล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.)  รับรางวัล "หน่วยงานที่มีความเป็นเลิศในการบริหารจัดการด้านการเงินการคลัง มิติด้านการเบิกจ่าย"
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) รับรางวัล "หน่วยงานที่มีความเป็นเลิศในการบริหารจัดการด้านการเงินการคลัง มิติด้านการเบิกจ่าย ครั้งที่ 4 ประจําปีงบประมาณ พ.ศ. 2560 จากพลเอก ประยุทธ์ จันทร์โอชา นายกรัฐมนตรี เมื่อวันพฤหัสบดีที่ 8 กุมภาพันธ์ 2561 ที่ผ่านมา
รัฐบาลไทย-ข่าวทำเนียบรัฐบาล-รมว.คลังเดินทางเยือนประเทศญี่ปุ่นเพื่อกระชับความสัมพันธ์ทางเศรษฐกิจ
วันอังคารที่ 30 กรกฎาคม 2562
รมว.คลังเดินทางเยือนประเทศญี่ปุ่นเพื่อกระชับความสัมพันธ์ทางเศรษฐกิจ
รมว.คลัง มีกําหนดจะเดินทางเยือนประเทศญี่ปุ่น ในระหว่างวันที่ 29 ก.ค. – 1 ส.ค.2562 โดยประเทศญี่ปุ่นเป็นประเทศแรกที่เดินทางเยือนภายหลังการเข้าดํารงตําแหน่ง รมว.คลัง การเดินทางในครั้งนี้มีวัตถุประสงค์เพื่อกระชับความสัมพันธ์ทางเศรษฐกิจ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอุตตม สาวนายน รัฐมนตรีว่าการกระทรวงการคลัง มีกําหนดจะเดินทางเยือนประเทศญี่ปุ่น ในระหว่างวันที่ 29 กรกฎาคม – 1 สิงหาคม 2562 โดยประเทศญี่ปุ่นเป็นประเทศแรกที่เดินทางเยือนภายหลังการเข้าดํารงตําแหน่งรัฐมนตรีว่าการกระทรวงการคลัง การเดินทางในครั้งนี้มีวัตถุประสงค์เพื่อกระชับความสัมพันธ์ทางเศรษฐกิจระหว่างประเทศไทยและประเทศญี่ปุ่นและจะเป็นโอกาสอันดีในการสร้างความเชื่อมั่นต่อนักลงทุนญี่ปุ่นถึงเสถียรภาพทางเศรษฐกิจของไทย และยืนยันความต่อเนื่องของนโยบายเศรษฐกิจของรัฐบาล
ในโอกาสนี้ รัฐมนตรีว่าการกระทรวงการคลัง และคณะ มีกําหนดเข้าพบผู้บริหารระดับสูงของหน่วยงานภาครัฐของประเทศญี่ปุ่น เพื่อหารือถึงความร่วมมือด้านเศรษฐกิจและการเงินระหว่าง 2 ประเทศ ซึ่งประกอบด้วย นาย Taro Aso รองนายกรัฐมนตรีและรัฐมนตรีว่าการกระทรวงการคลังของญี่ปุ่น นาย Hiroshige Seko รัฐมนตรีว่าการกระทรวงเศรษฐกิจการค้าและอุตสาหกรรมของญี่ปุ่น และนาย Tadashi Maeda ผู้ว่าการธนาคารเพื่อความร่วมมือระหว่างประเทศแห่งญี่ปุ่น (Japan Bank for International Cooperation: JBIC) รวมทั้งมีกําหนดพบปะผู้บริหารระดับสูงของภาคเอกชนและสถาบันการเงินของประเทศญี่ปุ่น อาทิ นาย Nobuhiko Sasaki ประธานองค์การส่งเสริมการค้าต่างประเทศญี่ปุ่น (Japan External Trade Organization: JETRO) นาย Kazuho Tanakaผู้ว่าการและประธานเจ้าหน้าที่บริหาร ของ Japan Finance Corporation (JFC) เป็นต้น
นอกจากนี้ รัฐมนตรีว่าการกระทรวงการคลัง มีกําหนดเข้าร่วมการเสวนา เรื่อง “ทิศทางนโยบายด้านเศรษฐกิจ การเงินการคลังของไทยและความต่อเนื่องของโครงการพัฒนาระเบียงเศรษฐกิจพิเศษภาคตะวันออก (Eastern Economic Corridor: EEC)”โดยจะมีผู้แทนสมาพันธ์ธุรกิจชั้นนําของประเทศญี่ปุ่น(Keidanren) ประมาณ 30 บริษัท เข้าร่วมรับฟังการเสวนาดังกล่าว ซึ่งจะเป็นโอกาสอันดีของประเทศไทยที่จะนําเสนอแนวนโยบายเศรษฐกิจให้แก่ภาครัฐและเอกชนของญี่ปุ่น เพื่อเสริมสร้างความมั่นใจในการส่งเสริมการค้าและการลงทุนระหว่างกันต่อไป
สํานักงานเศรษฐกิจการคลัง
โทร. 0-2273-9020 ต่อ 3610
รัฐบาลไทย-ข่าวทำเนียบรัฐบาล-​พลเอกฉัตรชัย รองนายกรัฐมนตรี ประชุมผู้บริหารกระทรวงสาธารณสุข วาระพิเศษ
วันพฤหัสบดีที่ 21 ธันวาคม 2560
​พลเอกฉัตรชัย รองนายกรัฐมนตรี ประชุมผู้บริหารกระทรวงสาธารณสุข วาระพิเศษ
รองนายกรัฐมนตรี มอบนโยบายผู้บริหารกระทรวงสาธารณสุข มอบนโยบายการทํางาน 4 ข้อ เน้นลดความเหลื่อมล้ํา แก้ปัญหาท้องก่อนวัยอันควร ขับเคลื่อนนโยบายสู่การปฎิบัติบูรณาการทํางานกับทุกภาคส่วน
วันนี้(21 ธันวาคม 2560)ที่ ห้องประชุมชัยนาทนเรนทร กระทรวงสาธารณสุข จ.นนทบุรี พลเอกฉัตรชัย สาริกัลยะ รองนายกรัฐมนตรีประชุมผู้บริหารระดับสูงกระทรวงสาธารณสุข วาระพิเศษโดยมี ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข นพ.เจษฎา โชคดํารงสุข ปลัดกระทรวงสาธารณสุข พร้อมคณะผู้บริหาร เข้าร่วมประชุม เพื่อให้กําลังใจผู้บริหาร และผู้ปฏิบัติของกระทรวงสาธารณสุขทุกระดับ รวมทั้งรับทราบแนวทางการขับเคลื่อนและพัฒนาการดําเนินงานตามนโยบายของรัฐบาล
พลเอกฉัตรชัย กล่าวว่า จากการรับฟังยุทธศาสตร์ แผนงาน ผลการทํางานของกระทรวงสาธารณสุข มีจุดเด่นคือดูแลทั้งผู้ให้บริการและผู้รับบริการ ดูแลประชาชนครอบคลุมทั้ง ดูแล ป้องกัน รักษา มีเป้าหมาย สถิติที่ชัดเจน เพื่อประโยชน์ของประชาชนอย่างแท้จริง ทั้งนี้ ได้เน้นย้ํานโยบายที่สําคัญของรัฐบาล 4 เรื่องดังนี้ 1.ลดความเหลี่อมล้ําของสังคมในทุกด้านโดยเฉพาะด้านการรักษาพยาบาล ประชาชนเข้าถึงบริการอย่างทั่วถึง ได้กําชับให้กระทรวงสาธารณสุขให้ความสําคัญมากขึ้น
2.การแก้ไขปัญหาการตั้งครรภ์ก่อนวัยอันควร เป็นบ่อเกิดของปัญหาสังคม ซึ่งกระทรวงสาธารณสุขมีแผนการดําเนินงานอยู่แล้ว ฝากไว้ทําอย่างไรใน 1 ปี จะเห็นผลเป็นรูปธรรมชัดเจน 3.การขับเคลื่อนนโยบายสู่การปฎิบัติ ภายในระยะเวลาที่เหลือ 1 ปี ต้องทํางานทั้งการแก้ไขปัญหาเฉพาะหน้า การสร้างสุขภาพอนามัยที่ดี การดูแลประชาชนทุกกลุ่มวัย การรักษาพยาบาลที่รวดเร็วมีคุณภาพเมื่อเจ็บป่วย และที่ต้องทําควบคู่กันคือการสร้างรากฐานที่ดีด้านสาธารณสุขของประเทศ รวมทั้งการเตรียมพร้อมรองรับสังคมผู้สูงอายุ ที่จะมาถึงใน 5 ปีที่จะเป็นภาระสําคัญของประเทศ 4.การทํางานแบบบูรณาและร่วมมือการทํางานที่แท้จริง ผนึกกําลังกันทํางาน จะช่วยให้ผ่านวิกฤตไปได้
"ผมเข้ามาทําหน้าที่ดูแล กํากับการทํางาน ขอให้กําลังใจเจ้าหน้าที่สาธารณสุขทุกท่าน ทั้งแพทย์ พยาบาล และวิชาชีพอื่นๆมีจิตวิญญาณในการเสียสละสูงที่จะทําอาชีพนี้ ยินดีที่ได้ทํางานร่วมกันและพร้อมสนับสนุนให้กระทรวงสาธารณสุขบรรลุเป้าหมายและยุทธศาสตร์ที่วางไว้" พลเอกฉัตรชัย กล่าว
************************************* 21 ธันวาคม 2560
รัฐบาลไทย-ข่าวทำเนียบรัฐบาล-ธพว.แต่งตั้ง “พงชาญ สำเภาเงิน” ทำหน้าที่รักษาการกรรมการผู้จัดการ
วันพุธที่ 13 มีนาคม 2562
ธพว.แต่งตั้ง “พงชาญ สําเภาเงิน” ทําหน้าที่รักษาการกรรมการผู้จัดการ
คณะกรรมการ ธพว. มีมติแต่งตั้ง “นายพงชาญ สําเภาเงิน” รองกรรมการผู้จัดการ ทําหน้าที่รักษาการในตําแหน่งกรรมการผู้จัดการ  ตั้งแต่วันที่ 12 มีนาคม 2562 เป็นต้นไป
คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติอนุมัติแต่งตั้ง นายพงชาญ สําเภาเงิน รองกรรมการผู้จัดการ เป็น รักษาการในตําแหน่งกรรมการผู้จัดการ และธนาคารแห่งประเทศไทยให้ความเห็นชอบแล้ว โดยให้มีอํานาจกระทําการแทนกรรมการผู้จัดการในกิจการของธนาคาร ตามความในมาตรา 28 แห่งพระราชบัญญัติธนาคารพัฒนาวิสาหกิจขนาดกลางและขนาดย่อมแห่งประเทศไทย พ.ศ.2545 ตั้งแต่วันที่ 12 มีนาคม 2562 เป็นต้นไป
นายพงชาญ สําเภาเงิน ปัจจุบัน อายุ 59 ปี
ประวัติการศึกษา
• ปริญญาโท รัฐประศาสนศาสตร์ สถาบันบัณฑิตพัฒนบริหารศาสตร์
• ปริญญาตรี เศรษฐศาสตร์และบริหารธุรกิจ มหาวิทยาลัยรามคําแหง
ประวัติการทํางาน
• รองกรรมการผู้จัดการ รับผิดชอบเป้าหมายสินเชื่อ กํากับดูแลสายงานวิเคราะห์สินเชื่อ สายงานปฏิบัติการและฝ่ายสินเชื่อขนาดกลาง
• รองกรรมการผู้จัดการ สายงานวิเคราะห์สินเชื่อ และสายงานปฏิบัติการ
• ผู้ช่วยกรรมการผู้จัดการ สายงานวิเคราะห์สินเชื่อ
• ผู้ช่วยกรรมการผู้จัดการ สายงานสินเชื่อ 3
• ผู้ช่วยกรรมการผู้จัดการ สายงานสินเชื่อและฝ่ายสินเชื่อขนาดกลาง 3
• ผู้ช่วยกรรมการผู้จัดการ สายงานสินเชื่อนครหลวง 1
• ผู้ช่วยกรรมการผู้จัดการ สายงานสินเชื่อ
• ผู้อํานวยการอาวุโส ฝ่ายสินเชื่อ 2
การอบรม
• หลักสูตร นักบริหารระดับสูง ปี 2554 จัดโดยกระทรวงอุตสาหกรรม
• หลักสูตร เศรษฐกิจดิจิทัลสําหรับผู้บริหาร ปี 2560 จัดโดยมูลนิธิสถาบันวิจัยและพัฒนาองค์กรภาครัฐ
• หลักสูตร วิทยาการจัดการสําหรับนักบริหารระดับสูง(วบส.) จัดโดยสถาบันบัณฑิตพัฒนบริหารศาสตร์
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ยืนยันไม่เห็นด้วยให้มีการใช้สารเคมีในการทำเกษตรกรรม
วันพุธที่ 13 กุมภาพันธ์ 2562
กระทรวงเกษตรและสหกรณ์ ยืนยันไม่เห็นด้วยให้มีการใช้สารเคมีในการทําเกษตรกรรม
กระทรวงเกษตรและสหกรณ์ ยืนยันไม่เห็นด้วยให้มีการใช้สารเคมีในการทําเกษตรกรรมพร้อมเตรียมเสนอแนวทางการแก้ไขต่อคกก.วัตถุอันตราย
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการหารือเพื่อหาแนวทางการดําเนินการเกี่ยวกับวัตถุอันตรายทางการเกษตร(พาราควอต ไกลโฟเซต และคลอร์ไพริฟอส) ร่วมกับผู้บริหารของกระทรวงเกษตรและสหกรณ์ที่เกี่ยวข้อง ได้แก่ กรมวิชาการเกษตร กรมส่งเสริมการเกษตร กรมประมง กรมปศุสัตว์ สํานักงานมาตรฐานสินค้าเกษตรและอาหารแห่งชาติ (มกอช.)ณ ห้องประชุม 124 กระทรวงเกษตรและสหกรณ์ ว่า การประชุมครั้งนี้ที่ประชุมได้มีความคิดเห็นตรงกันว่า ไม่เห็นด้วยที่ให้มีการใช้สารเคมีที่เป็นอันตรายต่อร่างกายมนุษย์มาใช้ในการทําการเกษตรกรรม ซึ่งกระทรวงเกษตรและสหกรณ์ได้หาวิธีการ เครื่องมือ หรือวัตถุอื่นๆ และสารบางชนิดเพื่อมาใช้ในการทําเกษตรแทนการใช้สารเคมี โดยที่ประชุมได้มีการเสนอวิธีการและแนวทางการดําเนินงานร่วมกัน อาทิ การประกาศเขตห้ามจําหน่ายหรือครอบครองสารอันตรายทั้ง 3 ชนิดในบางพื้นที่ เป็นต้น ซึ่งจะนําเสนอให้คณะกรรมการวัตถุอันตรายพิจารณาเพื่อขอความเห็นชอบ ในวันที่ 14 ก.พ. ที่จะถึงนี้ โดยการดําเนินการดังกล่าวจะต้องให้ผู้ตรวจการแผ่นดินรับทราบด้วยจากนั้นจึงจะประกาศเป็นขั้นตอนในการดําเนินการต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การประชุมรัฐมนตรีอาเซียนด้านสิ่งแวดล้อม ครั้งที่ ๑๕
วันศุกร์ที่ 11 ตุลาคม 2562
การประชุมรัฐมนตรีอาเซียนด้านสิ่งแวดล้อม ครั้งที่ ๑๕
การประชุมรัฐมนตรีอาเซียนด้านสิ่งแวดล้อม ครั้งที่ ๑๕
การประชุมรัฐมนตรีอาเซียนด้านสิ่งแวดล้อม ครั้งที่ ๑๕
รัฐบาลไทย-ข่าวทำเนียบรัฐบาล-ทำเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี ด.ช.ศรัญย์ โตสมบุญ นักเรียนชั้น ป.5 โรงเรียนอนุบาลนครราชสีมา ได้นั่งเก้าอี้นายกรัฐมนตรีเป็นคนแรก
วันเสาร์ที่ 11 มกราคม 2563
ทําเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี ด.ช.ศรัญย์ โตสมบุญ นักเรียนชั้น ป.5 โรงเรียนอนุบาลนครราชสีมา ได้นั่งเก้าอี้นายกรัฐมนตรีเป็นคนแรก
ทําเนียบรัฐบาลคึกคัก เปิดให้เด็กนั่งเก้าอี้นายกรัฐมนตรี ด.ช.ศรัญย์ โตสมบุญ นักเรียนชั้น ป.5 โรงเรียนอนุบาลนครราชสีมา ได้นั่งเก้าอี้นายกรัฐมนตรีเป็นคนแรก
วันนี้ (11 มกราคม 2563) เวลา 08.00 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า ทําเนียบรัฐบาล คณะจัดงานวันเด็กสํานักเลขาธิการนายกรัฐมนตรีได้เปิดให้เด็กเข้าไปนั่งเก้าอี้นายกรัฐมนตรี เนื่องในโอกาส วันเด็กแห่งชาติ ประจําปี 2563 ซึ่งในปีนี้มีเด็กให้ความสนใจมาต่อแถวเพื่อนั่งเก้าอี้นายกรัฐมนตรีตั้งแต่เวลา 07.00 น. โดยเด็กที่ได้นั่งเก้าอี้นายกรัฐมนตรีคนแรกคือเด็กชายศรัญย์ โตสมบุญ (น้องอังเปา) นักเรียนชั้นประถมศึกษาปีที่ 5 โรงเรียนอนุบาลนครราชสีมา อําเภอเมือง จังหวัดนครราชสีมา ทั้งนี้ จากการสอบถาม น้องอังเปา ได้มาเที่ยวงานวันเด็ก ณ ทําเนียบรัฐบาล ตั้งแต่ปี พ.ศ. 2559 ซึ่งปีนี้เป็นปีที่ 5 โดยในปีนี้ ได้ตื่นนอนตั้งแต่ตี 4 เพื่อเตรียมตัวมาเดินทางมาทําเนียบรัฐบาลพร้อมกับคุณแม่ และเดินทางมาถึงทําเนียบรัฐบาลในเวลา 06.30 น.
น้องอังเปา กล่าวว่า รู้สึกตื่นเต้นและดีใจมากกว่าทุกปี ที่ได้นั่งเก้าอี้นายกรัฐมนตรีเป็นคนแรก ส่วนสาเหตุที่เลือกมาเที่ยวทําเนียบรัฐบาล เพราะชอบลงุตู่ และเป็น Fan Club ของลุงตู่ ติดตามลุงตู่อยู่ตลอดเวลา ชอบที่ลุงตู่เป็นคนตรง ๆ ตั้งใจทํางานเพื่อประเทศชาติ และการจัดงานวันเด็กที่ทําเนียบรัฐบาลจัดได้อย่างสนุก พร้อมกันนี้ น้องอังเปาได้กล่าวให้กําลังใจนายกรัฐมนตรีว่า ขอให้ลุงตู่ สู้ ๆ อยู่เป็นนายกรัฐมนตรีนาน ๆ รักลุงตู่ และขอให้รักษาสุขภาพด้วย
-------------------------------------------------
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ลงพื้นที่ตรวจเยี่ยมหน่วยบริการรับเรื่องราวร้องทุกข์ของประชาชน จ.หนองคาย
วันพฤหัสบดีที่ 13 ธันวาคม 2561
รองปลัดกระทรวงยุติธรรม ลงพื้นที่ตรวจเยี่ยมหน่วยบริการรับเรื่องราวร้องทุกข์ของประชาชน จ.หนองคาย
นายธวัชชัย ไทยเขียว รองปลัดกระทรวงยุติธรรม ลงพื้นที่ตรวจเยี่ยมหน่วยบริการรับเรื่องราวร้องทุกข์ของประชาชน ภายใต้โครงการ “กระทรวงยุติธรรมใส่ใจ (Justice Care)”
ในวันพฤหัสบดีที่ ๑๓ธันวาคม ๒๕๖๑เวลา ๑๑.๓๐น.
ณ ศูนย์ดํารงธรรมส่วนหน้า จุดหลัก วัดศรีเจริญ ตําบลหนองกอมเกาะ อําเภอเมือง จังหวัดหนองคาย
นายธวัชชัย ไทยเขียว รองปลัดกระทรวงยุติธรรม
ได้ลงพื้นที่ตรวจเยี่ยมหน่วยบริการรับเรื่องราวร้องทุกข์ของประชาชน ภายใต้โครงการ “กระทรวงยุติธรรมใส่ใจ (Justice Care)”
เพื่อให้บริการรับเรื่องร้องเรียนร้องทุกข์ และให้คําปรึกษาด้านกฎหมายแก่ประชาชนอย่างครบวงจร
โดยร่วมกับส่วนราชการที่เกี่ยวข้อง ภายใต้การอํานวยการของศูนย์รับเรื่องราวร้องทุกข์
สํานักนายกรัฐมนตรี พร้อมทั้งให้คําปรึกษาและให้กําลังใจแก่เจ้าหน้าที่ผู้ปฏิบัติงาน